मुगल शामन-काल बिच राजस्तान च दौं किसमें राजपूत स्हाड़ै सामनै औंदे न। इक ओ जेह् के मुगलें दी ताकत दा सामना नेई करी सके ते मुगल शासकें दे अग्गें मत्थे नुआई बैठे, ते दूऐ ओ जेह‌्के उंदे कन्ने लगातार टक्करां लैदे रेह्। ए बक्खरी गल्ल ऐ जे एडी बड्डी ताकती कन्ने टक्कर लैनी प्हाड़े कन्ने टक्कर लेइयै अपना मत्था भन्नने आली गल्ल ही पर ए ब्हार लोक मत्थें फटांदे गै रेह ते मुगलें गी मत्थें नेई नुआने दी ईन नभांदे गै रेह। आखरकार जिस बेल्लै ओ किंदी माह‌्नू भलेआं कंगाल होई गे ते कुतै पासै कोई आसपमां नेई रेहा तां अपनी ईन ते मरजादा बनाई रक्खने आस्तै घर-बाह‌्‌र छुड़ियै, ठेडे-ठोकरां खंदे, जाड़-द्रम्मन टपने, अपने गितै नमें आह‌‌्लड़े बनाने गितै नमें थाह्‌रें दी तपाश करदे रेह्। ए ओ लोक थे जिनें उस बेल्ले दी उस सामराजी ताकती गी बंगारेआ ते ठोकर मारी ही। खबरै इस्सै करी ओ ‘ठाकुर, खआए हे। बजुर्गें दी मरजाद भन्नियै, अपने अजादी बेचियै ऐश-परस्ती दे सौंगल गल पाइयै गाल पाइयै उनें मुगल दरबारें च “मियां” खुआना कबूल नेई कित्ता।